NaiveNeuron/SloPal huggingface dataset:
Tomáš, Erik, poslanec NR SR (2018-09-12):
Ďakujem. Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie: ústavnoprávnemu výboru Národnej rady, výboru Národnej rady pre financie a rozpočet a výboru Národnej rady pre sociálne veci, ďalej aby za gestorský výbor určila hlasovaním výbor Národnej rady pre sociálne veci a aby predmetný návrh zákona výbory prerokovali do 30 dní a v gestorskom výbore do 32 dní.
Heger, Eduard, poslanec NR SR (2017-02-08):
Ďakujem pekne. Ja by som len pridal. Janka Šípošová sa už predstavila teda aj na výbore a mala možnosť preukázať aj svoje skutky, porozprávať o nich viac a ja by som to možno zhrnul práve, jej osobu do takých troch základných slov, ktoré ju podľa mňa najlepšie vystihujú, tak ako to už aj teraz pred chvíľkou odznelo v pléne. Prvé je vyváženosť. Je to presne o tom, že ako aj sama deklarovala, že nepodlieha ideológii, ale že pozerá na človeka ako na ľudskú bytosť a práve vďaka svojej skúsenosti, ktorú by som dal ako druhý bod, ktorý ju veľmi vystihuje, je schopná práve túto vyváženosť garantovať. Vie presne posúdiť, kedy je potrebné pozerať na to ako na potrebu jednotlivca, kedy je potrebné na to pozerať komplexne z pohľadu systému a toto práve značí aj o tom a vyjadruje to tretie slovo alebo tú tretiu vlastnosť, ktorá sa v nej tiež skĺbuje, a to je práve múdrosť. Myslím si, že práve ona svojimi skúsenosťami nadobudla práve aj túto múdrosť a preto bude schopná prinášať aj túto vyváženosť a to z nej robí tú najvhodnejšiu kandidátku práve na pôst ombudsmanky.
Szabóová, Andrea, poslankyňa NR SR (2024-05-21):
Teraz pristúpime k hlasovaniu o pozmeňujúcom návrhu z rozpravy. Dajte, prosím, hlasovať o pozmeňujúcom návrhu pána poslanca Ivana Štefunka.
Kleinert, Dana, poslankyňa NR SR (2024-05-15):
Ďakujem ti, Zori. Ja by som chcela zareagovať aj na tú vec ohľadne rebrandingu, lebo my sa tu rozprávame o tom, že veď to je v pohode, veď to proste zrušíme inštitúciu a tak. Ale každý, kto trošku rozumie tomu, čo sa tam stane, aj finančne, tak vie, že to budú, že obrovské peniaze, ktoré sú že v státisícoch eur, ktoré teraz idete vyhodiť von oknom. Úplne odhliadnuc od všetkých tých legislatívnych vecí atď., ale tu sa vyhodia státisíce až milióny eur na rebranding, ktorý bude trvať dlhé roky, bude sa týkať celého vizuálu, všetkých kanálov, všetkých papierov až po posledné vizitky. Nechcem si predstaviť tú, to prerábanie všetkých zmlúv, ktoré tam sú, a iba preto, že vy chcete vymeniť riaditeľa a že proste máte nejaký pocit, nejaké bludy o progresívnych a iných nejakých vysielaniach. Takže iba preto, že chcete ovládnuť tú televíziu, tak vyhodíte von oknom kýbľami obrovské peniaze, ktoré keby ste dali do toho, aby sa zlepšila programová štruktúra, aby ste mali nejaký konkrétny plán, aby sme mohli napríklad znížiť nejaký infraštruktúrny dlh v rámci televízie alebo proste mohli by sme urobiť niečo konštruktívne, tak celá tá energia, čas, tie osobohodiny, tí ľudia, to všetko ide do, dokelu, do úplnej, do úplného regresu len preto, lebo vy sa chcete hrať s televíziou, ktorú chcete mať ako vami ovládnutú. To je absolútne neuveriteľné. A ja by som chcela ešte povedať, pani Vaľová, tu na teba reagovala, že nás tu niekto kontroluje, ja som vďačná, že sú tu ľudia, ktorých zaujíma to, ako naša krajina prijíma zákony, akým spôsobom, že diplomatický zbor iných krajín zaujíma, akým spôsobom my tu fungujeme. Neni to žiadna kontrola, je to úplne obyčajný a práv... naopak dobrý a potrebný záujem. Ďakujem.
Hrnčiar, Andrej, podpredseda NR SR (2017-05-19):
Pán poslanec Dostál. Takže vyhlasujem všeobecnú rozpravu za skončenú. Chce zaujať stanovisko pani komisárka? Nech sa páči, krátko.
P. Paška, predseda NR SR: (2009-09-16):
(Hlasovanie.) 138 prítomných, 82 za, 23 proti, 33 sa zdržalo. Schválili sme vládny návrh novely zákona č. 179 o obchodovaní s vojenským materiálom. Pán poslanec Glenda uvedie hlasovanie o uznesení k návrhu na vyslovenie súhlasu Národnej rady Slovenskej republiky so vstupom Slovenskej republiky do Medzinárodnej agentúry pre obnoviteľné zdroje energie , je to tlač 1157.
Ďuriš Nicholsonová, Lucia, podpredsedníčka NR SR (2018-12-03):
Teraz dávam možnosť prihlásiť sa do rozpravy k tomuto bodu ústne. Končím možnosť prihlásiť sa do rozpravy. Neprihlásil sa nikto. Vyhlasujem všeobecnú rozpravu k tomuto bodu za skončenú. Pýtam sa pre istotu, pán navrhovateľ, je ešte niečo, čo by ste chceli dodať? Nie je tomu tak. Pán spravodajca? Nie je tomu tak. Prerušujem rokovanie o tomto bode programu. Teraz by mali nasledovať body podpredsedu vlády a ministra financií, vzhľadom na to, že pán minister je na zahraničnej pracovnej ceste, ako ste boli informovaní, v rokovaní budeme pokračovať bodom 50 plus, teda ďalšími bodmi, ale opäť nám tam trochu vzniká chaos, lebo hneď tá päťdesiatka, čo je tlač 1231, predkladateľ pán poslanec Baška, spravodajca pán poslanec Choma... Nemáte spravodajcu (reakcie z pléna). Dobre, dobre ja, ja budem len rada. Takže viete to uviesť, hej, pán poslanec? Dobre. (Reakcie z pléna.) No tak nám budete dlhšie rozprávať o dôvodoch, prečo ste to predložili, dobre? Dobre. Takže pristupujeme k prvému čítaniu o návrhu poslanca Národnej rady Slovenskej republiky Jaroslava Bašku, Dušana Bublavého a Petra Šucu na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku, takzvaný stavebný zákon v znení neskorších predpisov. Návrh zákona je uverejnený ako tlač 1231, návrh na jeho pridelenie na prerokovanie výborom je v rozhodnutí pod č. 1281. Dávam teraz slovo pánovi poslancovi Bublavému, aby nám predmetný návrh zákona uviedol. Nech sa páči. No snáď sa vráti pán spravodajca. (Reakcie z pléna.) Ja nie som, pán poslanec Bublavý, prosím vás pekne. Máme, sme kompletní? Nie. Dobre. Tak nie sme kompletní. Pozrite sa, je to prvé čítanie, to je veľmi jednoduchá spravodajská informácia, hej, v zmysle paragrafu. Dvojminútová prestávka, kým nepríde pán spravodajca. (Prestávka.) (Po prestávke.)
Kollár, Boris, predseda NR SR (2022-09-21):
Prosím, prezentujme sa a hlasujme. (Hlasovanie.) Prítomných 140 poslancov, za 94, proti 10, zdržalo sa 36. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Jurinová, Erika, podpredsedníčka NR SR (2015-06-15):
Pán poslanec Hlina.
Kresák, Peter, poslanec NR SR (2017-02-01):
Pán predseda, dámy a páni, týmto sme hlasovali o všetkých pozmeňujúcich návrhoch. Pán predseda, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Glenda, Tibor, poslanec NR SR (2012-09-11):
Keďže sme schválili bod 1 zo spoločnej správy, o bode 2 už nemožno hlasovať, pretože sú totožné. Pán predseda, vzhľadom na to, že boli podané pozmeňovacie a doplňujúce návrhy dnes, navrhujem, aby sme hlasovali o skrátení lehoty podľa § 83 ods. 4 rokovacieho poriadku.
P. Paška, predseda NR SR: (2009-02-18):
Otváram rozpravu. Do rozpravy je písomne prihlásený pán poslanec Bauer. Po jeho vystúpení dám možnosť prihlásiť sa do rozpravy aj ústne.
Kadúc, Miroslav, poslanec NR SR (2015-12-04):
Ďakujem, pán podpredseda, ja som sa prihlásil hneď, ako skončil, ešte nebola sekunda, tak ja, okej, ja sa s vami nechcem proste sporiť, aj keď, áno, vystupoval som aj teda k tomu druhému zákonu, nevedel som o tom, že teda nie je zlúčená rozprava. Ešte raz sa ospravedlňujem. Ale zrejme, keď som vás aj poprosil, že ak sa budem odchyľovať, tak ma proste zastavte. Tak asi to bolo okej. Ale čo chcem povedať, je poďakovať za tie faktické poznámky a zvýraznenie tej témy, čo sa tu vlastne deje, lebo ja si myslím, že nikto nespochybňuje, že razantné opatrenia na ochranu nášho územia a občanov sú nevyhnutné, ale ich presadenie nie je podmienené vyvolávaním masovej hystérie, ktorá len vytvára strach, vytvára podhubie na strach, chaos a extrémistické názory. Tá rovnováha medzi reálnou hrozbou a tým, čo sa prijíma, je v hrubom nepomere. Vy neriešite to, čo sa deje tým, čo je treba nevyhnutné urobiť. Idete ďaleko, ďaleko nad rámec a využívate strach ľudí na to, aby ste presadili to, nie čo vy potrebujete, ale čo potrebuje vláda a čo potrebujú spravodajské služby. A povedal to, teraz neviem, kto to presne povedal, ale s tým sa úplne stotožňujem, skôr či neskôr na nepohodlného aj vášho poslanca, člena vlády vyjdú informácie. Dneska spravodajské služby a kvalita ich mlčanlivosti alebo udržiavania informácií vo vnútri je katastrofálna. Idú voľby, veď to všetci uvidíme.
Štefanec, Ivan, poslanec NR SR (2012-10-24):
Ďakujem pekne, pani podpredsedníčka. Pán poslanec Číž dokáže vždy rozveseliť, potešiť, pretože jeho prejavy sú skutočne iné. Nuž, len vám chcem pripomenúť, pán poslanec, že systém, ktorý vy obhajujete, skrachoval. Skrachoval na Slovensku a skrachoval v celej Európe. Systémy, ktoré si nevážili a obmedzovali súkromné vlastníctvo, vždy skrachovali. Systémy, ktoré zvyšovali dane z práce, nikdy neprosperovali. A to idete robiť práve vy teraz týmto zákonom o dani z príjmu, že idete drasticky zvyšovať dane z príjmu. Pán poslanec, toto je cesta do pekla. Takáto cesta povedie Slovensko len a len k úpadku. Keď ste hovorili o periférii v Európe, na rozdiel od vás si nemyslím, že Slovensko je perifériou. Ja som presvedčený, že Slovensko patrí do najlepších európskych klubov. A všetci vieme, kto k tomu najviac prispel. A vždy budeme presadzovať také opatrenia, aby si Slovensko toto miesto udržalo, na rozdiel od vás. A budeme presadzovať také opatrenia, ktoré prispejú k prosperite, aby sa na Slovensku mali vždy lepšie tí ľudia, ktorí sú slušní, pracovití a aktívni, na rozdiel od zákonov, ktoré presadzujete vy. Ďakujem.
Osuský, Peter, poslanec NR SR (2015-12-02):
Ďakujem za slovo, pán predseda. Vážený pán navrhovateľ, vážení kolegovia, dovolím si poďakovať kolegovi Froncovi za pekný historický exkurz človeka, ktorý bol veci blízko a vedel o tej veci veľa. Len tak pod čiarou paradoxne konštatujem, že výsledkom zmien, ktoré sa odohrávali, je to, že dnes majú niektoré materské školy s pár desiatkami detí právnu subjektivitu a fakulty univerzít, ktoré majú tisíce študentov, päťsto zamestnancov, právnu subjektivitu nemajú, to je pozoruhodné. Ale chcem sa vrátiť k vystúpeniu kolegu Kuffu. Viete, vy ste boli členom rady cirkevnej školy. Áno, cirkevná škola je niečo iné ako štátna škola v tom zmysle, že za prvé, samozrejme, rodičia vedia, do akých pravidiel ich dieťa a tým pádom aj oni vstupujú. Na rozdiel napríklad od evanjelickej cirkvi si katolícka cirkev ani nevolí svojich hodnostárov. To znamená, zodpovedný je zriaďovateľ, aby som to tak povedal, teda Vatikán. A, samozrejme, že ten argument o dedine, kde pán starosta pozná všetkých, by možno obstál, ale poviem vám celkom čestne, mal som ako vicestarosta na starosti školstvo v Starom meste, ktoré číta 45-tisíc obyvateľov a ktoré číta dve desiatky vzdelávacích zariadení, ktoré padajú pod jeho gesciu, a musím vám povedať, že je absolútne vylúčené, aby starosta alebo vicestarosta, ktorý to má na starosti, poznal fungovanie dvanástich základných škôl a ôsmich materských škôl a vedel tam o každom a o všetkom. To je možné v obci, ktorá má jednu školičku. Tam áno, tam sa všetci poznáme. Ale v 50-tisícovom takmer meste, zvanom Staré mesto Bratislava, je toto ilúzia. Preto i práve potvrdzujem len to, čo som povedal, že sa domnievam, že rodič, ktorého dieťa chodí do tej školy osem rokov alebo deväť, vie celkom z podstaty veci o veci viac a lepšie ako čo i len ja ako poslanec, zástupca zriaďovateľa a už vôbec, lebo mám na starosti len dve školy, a už vôbec nie starosta, ktorý ich má dvadsať. Toľkoto na tému vášho príspevku. Ďakujem za pozornosť.
Hrnčiar, Andrej, podpredseda NR SR (2017-11-30):
Ďakujem. Ja zároveň poprosím členov vlády, aby zotrvali v rokovacej sále, nasledujú písomne odpovede na interpelácie a interpelácie. Vážené panie poslankyne, vážení páni poslanci, nasledujú body písomné odpovede na interpelácie a interpelácie. Otváram zároveň týmto bod písomné odpovede členov vlády Slovenskej republiky na interpelácie poslancov Národnej rady Slovenskej republiky, písomne podané do 31. októbra 2017, tlač 738. (Rokovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky podané na 21. schôdzi Národnej rady Slovenskej republiky a do 31. októbra 2017 , tlač 738.) Z dôvodu prehľadnosti prosím poslancov, aby pri svojom vystúpení uviedli číslo, pod ktorým sa odpoveď člena vlády v tlači 738 nachádza, a v prípade nespokojnosti uviesť, či žiadajú, aby Národná rada hlasovala o ich nespokojnosti s odpoveďou. Otváram rozpravu. Do rozpravy som dostal dve písomné prihlášky, pán poslanec Ondrej Dostál a pán poslanec Marek Krajčí. Nech sa páči, pán poslanec Dostál.
Bugár, Béla, podpredseda NR SR (2017-03-28):
Nech sa páči, hlasujme o námietke pána poslanca Jurzycu. (Hlasovanie.) Prítomných 147, za 51, proti 62, zdržalo sa 34. Konštatujem, že námietka bola odmietnutá. Nech sa páči.
Glváč, Martin, podpredseda NR SR (2017-04-04):
S faktickými poznámkami štyria poslanci. Ukončujem možnosť prihlásenia sa. Pán poslanec Zelník, nech sa páči.
Hrnčiar, Andrej, podpredseda NR SR (2018-03-14):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Prerušujem rokovanie o tomto bode programu. Ďalším bodom programu je prvé čítanie o návrhu poslancov Národnej rady Slovenskej republiky Petra Antala a Petra Kresáka na vydanie zákona, ktorým sa mení a dopĺňa zákon. č 79/2015 Z. z. o odpadoch a o zmene a doplnení niektorých zákonov v znení neskorších predpisov . Návrh zákona je pod tlačou 891, návrh na jeho pridelenie na prerokovanie výborom je v rozhodnutí č. 924. Dávam slovo poslancovi Petrovi Antalovi, aby návrh zákona uviedol.
Danko, Andrej, podpredseda NR SR (2024-04-24):
Ďakujem, pán poslanec. Vyhlasujem prestávku do 11.05 h a pokračujeme hlasovaním. (Prestávka.)
M. Číž, podpredseda NR SR: (2008-04-08):
Prerušili sme o 17.00 hodine vystúpenie pána poslanca Jarjabka. (Ruch v sále.) Ešte poprosím minútku, pán poslanec, máme problém. Chceme, aby ste mali primerané prostredie. Poprosím kolegyne, kolegovia, naozaj, pokiaľ je to možné, ak je potrebné niečo si prediskutovať, mimo sály diskutovať, nech rečník v dôstojnom prostredí môže uvádzať svoje argumenty. (Neustály ruch v sále.) Ešte raz predovšetkým koaličných poslancov by som najprv poprosil, vážení kolegovia, aby ste zaujali miesta v poslaneckých laviciach.
Stohlová, Tamara, poslankyňa NR SR (2024-01-12):
Ďakujem pekne. Ďakujem pekne poslankyni Holečkovej za vystúpenie. Ona v rámci neho spomínala, aké sú, aj teda spomínala aj to, aké sú hrozby neodôvodneného skráteného legislatívneho konania. Ja jednoznačne súhlasím, že ak v krajine, v ktorej máme okrem milión iných problémov aj zásadný problém s korupciou, tak ak ideme v takejto krajine znižovať tresty, je úplne jasné, že takéto znížené tresty nebudú ani účinné, ani primerané, ani odstrašujúce a dotkne sa nás to potenciálne všetkých. A to sa ani nemusíme začať rozprávať o tom, čo spomínal, čo tu bolo, taký, taktiež viackrát spomenuté, že aby nedošlo k tomu, že ľudia budú brať spravodlivosť do vlastných rúk, pretože budú mať pocit, že tú istotu im nevedia už zabezpečiť inštitúcie, akou by mal byť aj náš parlament. No ale problém neodôvodnených, neodôvodnených skrátených legislatívnych konaní nie je nielen principiálny, ale aj kvalitatívny. Pretože akákoľvek rozsiahla a koncepčná právna norma prijímaná takto zrýchlene nedokáže dostatočne naplniť riadnu obsahovú a formálnu kvalitu, už vôbec nie, ak sa bavíme o takej rozsiahlej novele, akou je táto. Také rýchle a účelové prijímanie koncepčných systémových a rozsiahlych právnych noriem bez riadnej procedúry môže vyvolávať nejasnosti v jej obsahu, môže byť takáto novela nezrozumiteľná, nedomyslená, môže vytvárať diery v zákone a dokonca môže byť aj protiústavná. A preto by mal byť jednoznačne inštitút skráteného legislatívneho konania využívaný len a len v mimoriadnych situáciách skutočného ohrozenia ako výnimočný nástroj na prijímanie najmä menších zmien.
Kočiš, Eduard, poslanec NR SR (2020-05-13):
Ďakujem pekne za slovo, pán predsedajúci. Je ťažko reagovať na sústavné kritické názory zo strany opozície voči pani verejnej ochrankyni práv, ale musím povedať, že nielen opoziční, ale aj koaliční poslanci vyjadrili veľký, naozaj veľký nesúhlas s prácou a s riadením celého tohto úradu. Marian Kotleba zhodnotil túto záverečnú správu, ktorá sa mne naozaj čítala veľmi, veľmi ťažko, pretože toľko hlúpostí, toľko fantazmagórie, toľko liberálnych žvástov, za tento výraz sa možno aj ospravedlňujem, som už veľmi dlho v žiadnom dokumente úradu nenašiel. Jednoducho dávať za príklad dúhovú rodinu na konzervatívnom kresťanskom slovenskom území je podľa mňa zvrátené, choré a lživé. Rodinou je vždy muž a žena. Iba tí dvaja môžu splodiť deti. Ak sa podarí dvom mužom alebo dvom ženám splodiť dieťa, vtedy ich aj ja uznám ako rodinu. Menenie si rodu je podľa mňa úplne choré. Keď som sa raz narodil ako chlap, nemôžem byť zajtra ženou. Keď som dnes ženou, nemôžem byť zajtra chlapom. Kresťanský náznak Slovenska, a nielen náznak, nám hovorí jasne, liberálne myšlienky môžu byť síce pekné, ale nikdy sa nebudú môcť uplatniť na Slovensku tak, ako si to niektorí ľudia predstavujú. A ďakujem všetkým poslancom vládnej koalície, ktorí túto správu rovnako ako ja nepodporia.
P. Hrušovský, predseda NR SR: (2003-07-10):
(Hlasovanie.) 125 prítomných, 111 za návrh, 13 sa zdržalo, 1 nehlasoval. Konštatujem, že Národná rada Slovenskej republiky vládny návrh zákona o voľbách do Európskeho parlamentu schválila. Ďakujem pánovi poslancovi Drgoncovi. Prosím teraz o slovo pána podpredsedu výboru pre obranu a bezpečnosť Romana Vavríka, ktorého poveril gestorský výbor, aby bol spravodajcom pri prerokúvaní bodu programu, ktorým je návrh na vyslovenie súhlasu Národnej rady Slovenskej republiky s odvolaním výhrady Slovenskej republiky k článku 6 ods. 1 Dohovoru o praní špinavých peňazí, vyhľadávaní, zhabaní a konfiškácii ziskov z trestnej činnosti z 8. 11. 1990 . Prosím pána poslanca Vavríka, aby ako spoločný spravodajca uviedol návrh uznesenia k prerokúvanému návrhu na jeho schválenie. Nech sa páči, pán poslanec Vavrík. R. Vavrík, poslanec: Ďakujem, pán predseda. Ak by niekto niečo namietal, na úvod poviem, že pán predseda nášho výboru Kaliňák má naliehavý problém, preto tu nie je. Ale máme uznesenie nášho výboru, že keď niekto zo spravodajcov tu nie je, tak ho môže zastúpiť predseda alebo podpredseda výboru. Činím to tak teraz a predkladám plénu Národnej rady návrh na uznesenie Národnej rady k návrhu na vyslovenie súhlasu Národnej rady Slovenskej republiky s odvolaním výhrady Slovenskej republiky k článku 6 ods. 1 Dohovoru o praní špinavých peňazí, vyhľadávaní, zhabaní a konfiškácii ziskov z trestnej činnosti z 8. 11. 1990 (tlač 278). Navrhujem, pán predseda, aby ste dali hlasovať o návrhu uznesenia, v ktorom Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas s odvolaním výhrady Slovenskej republiky k článku 6 ods. 1 Dohovoru o praní špinavých peňazí, vyhľadávaní, zhabaní a konfiškácii ziskov z trestnej činnosti z 8. 11. 1990. Pán predseda, dajte, prosím, o tom hlasovať.
Bugár, Béla, podpredseda NR SR (2018-12-04):
Je všeobecný súhlas? Áno. Ďakujem pekne. Pán poslanec Blaha.
Grendel, Gábor, podpredseda NR SR (2021-11-11):
Šesť faktických poznámok na vaše vyst... (Reakcie z pléna.) Áno, nech sa páči, počkáme. Takže deväť faktických poznámok na vystúpenie pána poslanca Beluského. (Ruch v sále.) Kolegovia, poprosím vás. Pán poslanec Podmanický, ako prvý s faktickou poznámkou, nech sa páči.
Pellegrini, Peter, podpredseda NR SR (2020-09-24):
Ďakujem pekne, pán minister. Pýtam sa spravodajcu, či chce zaujať stanovisko so záverečným slovom. Nech sa páči, pán spravodajca.
Pellegrini, Peter, podpredseda NR SR (2020-09-22):
Ďakujem pekne. Otváram rozpravu. Konštatujem, že som nedostal žiadnu písomnú prihlášku, preto sa teraz pýtam, kto sa chce prihlásiť do rozpravy ústne. Ďakujem pekne. Jedinou prihlásenou v zmysle rokovacieho poriadku je pani navrhovateľka, ktorej teraz dávam slovo, nech sa páči.
Zmajkovičová, Renáta, podpredsedníčka NR SR (2013-09-11):
Ďakujem, pán minister. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Jánovi Babičovi. Nech sa páči, pán spravodajca.
L. Nagy, poslanec: (2008-10-22):
Argumentácia je podobná. Ide o detské práva, ide o postavenie žien a obidva predmety, obidve témy patria do profilu výboru pre ľudské práva, národnosti a postavenie žien. Ďakujem pekne.
Matovič, Igor, poslanec NR SR (2017-02-14):
(Povedané súbežne s predsedajúcim.) Je to oficiálna príloha návrhu, ktorý predkladám a idem obhajovať. Nie je to vizuálna pomôcka. Pán predseda, neporušujte zákon v priamom prenose. Je to moje právo... (Nasledujúci text povedaný súbežne s predsedajúcim.) Je to oficiálna príloha návrhu na odvolanie predsedu vlády Národnej rady (pozn. red.: správne „Slovenskej republiky“).
Grendel, Gábor, podpredseda NR SR (2023-06-22):
Tak ďakujeme pekne za rozptýlenie všetkých možných zdrojov znepokojenia a teraz vystúpi v rozprave pán poslanec Milan Vetrák.
Grendel, Gábor, podpredseda NR SR (2022-03-16):
S procedurálnym pán poslanec Cmorej.
P. Hrušovský, predseda NR SR: (2005-03-17):
(Hlasovanie.) 129 prítomných, 78 za, 23 proti, 25 sa zdržalo, 3 nehlasovali. Národná rada Slovenskej republiky návrh zákona schválila. Poprosím teraz o hlasovanie o návrhu uznesenia. Poprosím vás, keby ste ho prečítali, pán poslanec. A. Hajduk, poslanec: V rozprave bol prednesený pánom poslancom Mikloškom návrh na uznesenie, ktorého text prečítam. „Národná rada Slovenskej republiky vyhlasuje, že nadobudnutím účinnosti zákona o navrátení vlastníctva k nehnuteľným veciam cirkvám a náboženským spoločnostiam a prechode vlastníctva k niektorým nehnuteľnostiam (tlač 1011) považuje proces z reštitúcií majetku cirkvi a náboženských spoločností za uzavretý.“ Prosím, dajte o ňom hlasovať.
Pellegrini, Peter, predseda NR SR (2024-02-08):
Prezentujme sa a hlasujme o bode 50. (Hlasovanie.) Prítomných 138 poslancov, za 31, proti 75, zdržalo sa 32. Tento bod sme neschválili.
Remiášová, Anna, poslankyňa NR SR (2020-11-25):
Som veľmi rada, že som sa konečne dožila aj toho, že práve títo ľudia, ktorí mali najväčšiu moc v oblasti práva skončili. Generálny prokurátor je veľmi dôležitá voľba. Prežila som generálnych prokurátorov, ktorí absolútne zlyhali. Namiesto čestného plnenia si svojich povinností, boli prisluhovačmi skorumpovanej vlády, mafie a rôznych kriminálnych živlov. Preto je veľmi dôležité, aby novozvolený generálny prokurátor mal okrem odborných znalostí i čistý morálny kredit. Je najvyšší čas, aby sa z bezprávneho Slovenska stal konečne právny štát.
Zmajkovičová, Renáta, podpredsedníčka NR SR (2012-12-05):
Pán poslanec Jarjabek.
Laurenčík, Milan, podpredseda NR SR (2021-11-03):
Pán poslanec Ján Szőllős s faktickou poznámkou. Ešte teda upozorňujem, že bude 14 faktických poznámok, pretože technika nám ukazovala na prvej obrazovke desať. Takže nech sa páči, pán poslanec Ján Szőllős.
Grendel, Gábor, podpredseda NR SR (2023-06-22):
S faktickou poznámkou na vystúpenie pána poslanca bude reagovať pán poslanec Marek Šefčík, nech sa páči.
I. Mikloš, podpredseda vlády a minister financií SR: (2002-11-14):
Tu by som rád upozornil, lebo toto je analogický príklad aj pri inom verejnom sektore, naozaj na prvý pohľad sa môže zdať, že keďže inflácia predpokladaná štátnym rozpočtom je 8,8 % a zvyšujeme platy o 5 % a dokonca až od 1. 7., tak na prvý pohľad z tohto by sa dalo usúdiť, že dôjde k reálnemu poklesu miezd. Nie je to tak. Rád by som vysvetlil, prečo to tak nie je. To, či dochádza k rastu alebo poklesu miezd, sa dá merať korektne len tak, že porovnáme celkový objem miezd v jednom roku, teda v tomto roku, a celkový objem miezd v budúcom roku. A z toho vychádza, a opakujem to, že v budúcom roku v celom verejnom sektore vrátane colníkov dôjde k nárastu reálnych platov asi o 1,5 %. A to vysvetlenie toho na prvý pohľad paradoxu, ako je to možné, je v tom, že v tomto roku sa platy vo verejnom sektore podľa zákona o štátnej službe a zákona o verejnej službe zvyšovali až od 1. 4. Od 1. 4. vzrástli, a teda v tom budúcom roku už budú na tej vyššej úrovni od 1. januára, teda celý rok, a ešte od 1. 7. budú zdvihnuté o 5 %. Čiže v tomto roku boli zvýšené až od 1. 4. a už zvyšované ďalej neboli, v budúcom roku budú celý rok na tej vyššej úrovni, čo v tomto roku je len tri štvrťroky, a ešte budú dvihnuté o 5 % od 1. 7. Čiže napriek tomu, že na prvý pohľad to tak vyzerá, nedôjde k poklesu reálnych príjmov. Ale súhlasím s vami, že colnice sú dôležité a že sa budeme zaoberať aj tým, aby lepšie fungovali. A ešte musím povedať, že napriek tomu, že sú rôzne názory, či predtým to bolo systémové alebo teraz je systémové, ja si myslím, že toto bude systémovejšie, minule som sa snažil povedať prečo, lebo jednoducho nemala by byť automatická valorizácia, pretože platy vo verejnom sektore by sa nemali automaticky odvíjať od súkromného sektora. V súkromnom sektore sú síce celkovo vyššie platy, ale sú aj iné riziká, ktoré vo verejnom sektore nie sú. Čiže všade na svete vo verejnom sektore sú platy trochu nižšie a je to kompenzované tým, že sú tam väčšie istoty. Čiže aj preto si myslím, že to systémové je. Ďakujem pekne.
Kavecká, Monika, poslankyňa NR SR (2022-12-08):
Nie. Pán predseda, dajte, prosím, hlasovať.
Madej, Róbert, poslanec NR SR (2013-04-30):
Ďakujem veľmi pekne. Vážený pán predseda Národnej rady Slovenskej republiky, vážený pán minister, panie poslankyne, páni poslanci, dovoľte, aby som vás v zmysle § 73 ods. 1 rokovacieho poriadku Národnej rady Slovenskej republiky informoval a vystúpil v prvom čítaní ako spravodajca k uvedenému vládnemu návrhu zákona. Po formálno-právnej stránke návrh obsahuje náležitosti uvedené v § 67 a 68 zákona o rokovacom poriadku, ako aj náležitosti uvedené v legislatívnych pravidlách. Zo znenia uvedeného návrhu zákona je zrejmý účel navrhovanej právnej úpravy. Cieľom návrhu zákona je vyriešiť aktuálnu situáciu, ktorá vznikla na Ústavnom súde Slovenskej republiky v dôsledku uplatnenia vyhlásení účastníkov konania, ktorými odmietajú sudcov Ústavného súdu z dôvodu údajnej predpojatosti. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku, odporúčam, aby sa Národná rada Slovenskej republiky po všeobecnej rozprave uzniesla podľa § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. V zmysle rozhodnutia predsedu Národnej rady Slovenskej republiky č. 455 z 30. apríla 2013 podľa § 74 rokovacieho poriadku Národnej rady Slovenskej republiky odporúčam, aby vládny návrh zákona prerokoval v druhom čítaní ústavnoprávny výbor, a to aj ako výbor gestorský, s termínom prerokovania ihneď. Vážený pán predseda Národnej rady, prosím, aby ste týmto otvorili všeobecnú rozpravu.
Paška, Pavol, predseda NR SR (2013-02-05):
(Hlasovanie.) 142 prítomných, 116 za, 2 proti, 24 sa zdržalo. Návrh sme schválili. Pán poslanec Senko uvedie v prvom čítaní hlasovanie o vládnom návrhu zákona č. 434 o poskytovaní dotácií v pôsobnosti ministerstva kultúry, je to tlač 361. (Hlasovanie o vládnom návrhu zákona, ktorým sa mení zákon č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky , tlač 361.)
Galko, Ľubomír, poslanec NR SR (2013-12-03):
Pani predsedajúca, ja vás žiadam, aby mi pán minister neskákal do reči.
Grendel, Gábor, podpredseda NR SR (2022-05-20):
Pán poslanec Foltin.
P. Hrušovský, predseda NR SR: (2003-06-27):
Panie poslankyne, páni poslanci,  otváram šiesty rokovací deň 13. schôdze Národnej rady Slovenskej republiky. Chcem vás informovať, že o ospravedlnenie svojej neúčasti na dnešnom rokovacom dni požiadali podpredseda Národnej rady pán Veteška a páni poslanci Anton Danko a Eduard Kolesár. Budeme pokračovať v rokovaní o včera prerokovaných bodoch programu,  ktorými boli vládne návrhy zákonov, ktoré prerokúvame v skrátenom legislatívnom konaní, o ktorých sme včera prerušili rokovanie pred záverečným hlasovaním v druhom čítaní. Ako o prvom prerokovanom vládnom návrhu zákona budeme hlasovať o zákone č. 312/1993 Z. z. o spotrebnej dani z tabaku a tabakových výrobkov, ktorého predkladateľom za vládu bol podpredseda vlády a minister financií pán Ivan Mikloš, ktorého prosím, aby zaujal miesto pre navrhovateľov, a povereným spravodajcom výboru pre financie, rozpočet a menu bol pán poslanec Liška. Poprosím aj jeho, aby zaujal miesto pre spravodajcov a požiadam o krátku technickú prestávku na vyhotovenie náhradných hlasovacích kariet pre poslancov, ktorí si hlasovacie karty zabudli, stratili alebo inak o ne prišli. (Smiech a ruch v sále.) Pýtam sa pánov poslancov, či všetci majú k dispozícii hlasovacie karty? Ak áno, pristúpime k hlasovaniu. Poprosím teraz pána poslanca Lišku, aby uvádzal jednotlivé návrhy. Najskôr budeme hlasovať o návrhoch, ktoré sú uvedené v spoločnej správe výboru, ktorú máte ako tlač 267a. Nech sa páči, pán poslanec Liška.
Laššáková, Jana, podpredsedníčka NR SR (2015-03-20):
Prezentujme sa a hlasujeme. (Hlasovanie.) Prítomných 126 poslancov, za návrh 41, proti 4, zdržalo sa 78 poslancov, 3 poslanci nehlasovali. Konštatujem, že Národná rada sa uzniesla, že nepostúpi tento návrh zákona do druhého čítania. Ďalej budeme hlasovať o bode 50 schváleného programu, ktorým je prvé čítanie o návrhu poslancov Jurinovej, Šípošovej a Lipšica na vydanie zákona, ktorým sa mení a dopĺňa zákon č. 171/2005 Z. z. o hazardných hrách, tlač 1421. Prosím spravodajcu z výboru pre financie a rozpočet, poslanca Igora Matoviča, aby uviedol hlasovanie. Nech sa páči, pán spravodajca. (Hlasovanie o návrhu poslancov Národnej rady Slovenskej republiky Eriky Jurinovej, Janky Šípošovej a Daniela Lipšica na vydanie zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1421.)
Danko, Andrej, predseda NR SR (2017-09-13):
Prepáčte, pani poslankyňa. Môžem poprosiť o kľud v sále? Prosím vás, páni poslanci, naozaj z úcty ku kolegyni...
Hort, Milan, podpredseda NR SR (2011-07-06):
Ďakujem pekne. Prerušujem rokovanie o tomto bode programu. A budeme pokračovať druhým čítaním o vládnom návrhu zákona, ktorým sa mení a dopĺňa zákon č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení neskorších predpisov . Vládny návrh zákona má parlamentnú tlač 323 a spoločnú správu výborov máte ako tlač 323a. Opäť prosím podpredsedu vlády, aby aj tento návrh zákona z dielne vlády odôvodnil. Nech sa páči.
Grendel, Gábor, podpredseda NR SR (2023-01-24):
S reakciou na faktické poznámky pán poslanec Pellegrini.
Poliačik, Martin, poslanec NR SR (2013-03-12):
Prepáčte, že v rámci procedurálneho, ale...
Senko, Ján, poslanec NR SR (2015-07-01):
Ďakujem za slovo. Pán poslanec, kvalita rozhlasového vysielania nebude tým klesať. A nemyslím si, že problémom bude alebo mal by byť podiel slovenskej hudby na ňom. Je to záležitosť dramaturgie a príťažlivosti, počúvateľnosti rádia, ako aj prinášaných tém. Čo sa týka toho, keď hovoríte o tom, že verejnosť nevíta tento zákon, nemáte pravdu, pretože z prieskumu jednej agentúry vyplynulo, že poslucháči neodmietajú vyšší podiel domácej hudby, práve, naopak, len necelé percento z nich by vo svojom obľúbenom rádiu napríklad nechcelo počuť nejaké slovenské skladby. Ale teraz povedzme jednu záležitosť. V súčasnom období z domácej hudobnej produkcie sa vysiela menej ako 10 %. Ak ste hovorili o tantiémach, to znamená z hľadiska autorských práv menej ako 10 % reklamných prostriedkov, ktoré sú investované do vysielania rádií, zostáva na Slovensku, z ktorých ostatné odchádzajú mimo Slovenska. To znamená, že tento zákon svojím spôsobom prispeje alebo mohol by prispieť aj k tomu, aby nastúpil rozvoj slovenskej domácej hudby, aby sa jej mohlo viacej vysielať a aby možno aj rádiá podporovali takýto trend tým, že možno keby boli pristúpili aj na to, že nemajú tie kvóty, by ju týmto spôsobom podporovali. Slovensko nie je jediná krajina, ktorá pristupuje na takéto kvóty, sú tu južní susedia z Maďarska, severné Poľsko, ako aj Francúzsko, ale o tom možno niečo poviem v ďalšom príspevku.
Pleštinská, Zita, poslankyňa NR SR (2020-07-23):
Ďakujem pekne. Pán kolega Petrák, celú noc počúvam o netransparentnom výbere prednostov okresných úradov. Ja som bola dvakrát prednostkou okresného úradu a práve SMER – SD ma odvolal a dosadil si svojho nominanta bez výberového konania. Pán kolega, práve vy nás nepoučujte o niečom, čo ste sami nikdy nerobili, a v štátnej správe ste si zabetónovali svojich nominantov, častokrát nepozerajúc na ich odbornosť. Keby nás hodnotil niekto iný, by som to pochopila, ale práve od nominantov strany SMER – SD mi to príde veľmi nepoctivé. Ďakujem.
P. Paška, predseda NR SR: (2010-02-09):
(Hlasovanie.) 138 prítomných, 57 za, 67 proti, 11 sa zdržalo, 3 nehlasovali. Návrh sme neschválili.
Duchoň, Daniel, poslanec NR SR (2014-11-09):
Ďakujem pekne. Vážený pán predseda parlamentu, veľmi dobre ste vystihol, ako tu opozícia predvádza dva dni jedno obludné predstavenie, kde sa bezprecedentne používajú klamstvá, urážky a obvinenia, čím opozícia svojou morálnou úrovňou klesla na úplné dno. Organizujete tu pochody a demonštrácie, idete terorizovať rodinných príslušníkov čelných predstaviteľov strany, čím prekračujete ďalšiu mieru únosnosti. Myslím si, že sa zahrávate s ohňom, a pokiaľ sa tu, nedajbože, stane nešťastie, nikto z vás si to nezoberie na zodpovednosť, budete sa od toho dištancovať a zbabelo zaleziete do diery. Preto rovnako vyzývam celú opozíciu, aby sa ospravedlnila za toto správanie a nepokračovala tak v tomto, v tomto bezprecedentnom jednaní. Ďakujem. (Potlesk.)
Bugár, Béla, podpredseda NR SR (2017-03-23):
Nech sa páči, prezentujme sa a hlasujme. (Hlasovanie.) Prítomných 143, za 129, 14 sa zdržali hlasovania. Konštatujem, že sme návrh schválili. Pýtam sa, to sú procedurálne návrhy? Pán poslanec Blaha.
B. Bugár, podpredseda NR SR: (2001-10-04):
L. Pittner, poslanec: Ďakujem za slovo. O stave nášho súdnictva, a týka sa to všetkých úrovní súdov, je verejnosť dostatočne oboznámená na vlastnej koži. Ak potom je tu taký prípad, aký tu vznikol teraz, vláda má nielen právo, ale i povinnosť prísť s návrhom zákona, ktorý bude takúto svojvôľu a arogantnosť niektorých sudcov usmerňovať. To je právo tejto Národnej rady. Ďakujem.
A. Belousovová, podpredsedníčka NR SR: (2008-12-02):
Pán spoločný spravodajca, chcete záverečné slovo? Nech sa páči.
Leščáková, Viera, poslankyňa NR SR (2021-06-22):
Ďakujem veľmi pekne za slovo. Spoločná správa výborov Národnej rady Slovenskej republiky o výsledku prerokovania návrhu poslanca Národnej rady Slovenskej republiky Richarda Vašečku, Márie Šofranko a Radovana Slobodu na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 510), znie nasledovne. Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva spoločnú správu výborov o výsledku prerokovania návrhu zákona. Národná rada Slovenskej republiky uznesením z 5. mája 2021 č. 723 sa uzniesla prerokovať návrh zákona v druhom čítaní a prideliť ho týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre vzdelávanie, vedu, mládež a šport. Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie. Výbory prerokovali návrh zákona v lehote určenej uznesením Národnej rady Slovenskej republiky, iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviska od poslancov podané podľa § 75 ods. 2 zákona o rokovacom poriadku Národnej rady Slovenskej republiky. K návrhu zákona zaujali výbory Národnej rady Slovenskej republiky tieto stanoviská: Ústavnoprávny výbor Národnej rady Slovenskej republiky uznesením č. 304 z 10. júna 2021, Výbor Národnej rady Slovenskej republiky pre financie a rozpočet uznesením č. 195 z 10. júna 2021, Výbor Národnej rady Slovenskej republiky pre verejnú správu a regionálny rozvoj uznesením č. 99 z 10. júna 2021 a Výbor Národnej rady Slovenskej republiky pre vzdelávanie, vedu, mládež a šport uznesením č. 84 zo 14. júna 2021 zhodne odporúčajú návrh zákona schváliť s pozmeňujúcimi a doplňujúcimi návrhmi uvedenými v časti IV spoločnej správy. Gestorský výbor odporúča Národnej rade Slovenskej republiky hlasovať o návrhoch uvedených pod bodmi 1 až 6 spoločne a odporúčaním ich schváliť, s odporúčaním ich schváliť. Gestorský výbor odporúča návrh zákona schváliť v znení pozmeňujúcich a doplňujúcich návrhov. Spoločná správa bola schválená uznesením Výboru Národnej rady Slovenskej republiky pre vzdelávanie, vedu, mládež a šport zo 14. júna 2021 uznesením č. 94. Týmto uznesením ma výbor poveril, aby na schôdzi Národnej rady, aby som na schôdzi Národnej rady Slovenskej republiky informovala o výsledku rokovania výborov o stanovisku a návrhu gestorského výboru. Ďakujem, skončila som, pán predsedajúci, otvorte, prosím, rozpravu.
T. Cabaj, podpredseda NR SR: (2010-02-04):
S reakciou na vystúpenie s faktickými poznámkami – pán poslanec Marian Záhumenský, pán poslanec Gábor Gál. Končím možnosť prihlásiť sa s faktickou poznámkou. Nech sa páči, pán poslanec Záhumenský.
Laššáková, Jana, podpredsedníčka NR SR (2013-11-27):
Teraz sa pýtam, či sa chce niekto prihlásiť do rozpravy ústne. Do rozpravy ústne sa hlási pán poslanec Hraško. Končím možnosť prihlásiť sa do rozpravy ústne. Nech sa páči, pán poslanec, máte slovo.
Pellegrini, Peter, predseda NR SR (2015-10-30):
Pán poslanec Blanár.
P. Hrušovský, predseda NR SR: (2004-03-02):
M. Maxon, poslanec: Ďakujem pekne za slovo. Vážený pán predseda, vážené panie poslankyne, vážení páni poslanci. Navrhujem, aby ako bod 72 bola zaradená informácia o zabezpečení prefinancovania poľnohospodárskych subjektov hospodáriacich v horších výrobných podmienkach. Materiál sme dostali ako tlač 597 a reaguje na prijaté uznesenie č. 788 z 5. februára 2004. Súčasne prosím, aby k tejto informácii, ak bude zaradená na rokovanie Národnej rady, bola otvorená rozprava. Ostatné body programu sa primerane prečísľujú. Ďakujem pekne.
Bugár, Béla, podpredseda NR SR (2011-12-01):
Vážené panie poslankyne, vážení páni poslanci, prerušujem rokovanie o tomto bode programu a pár minút po 17.00 hodine pristúpime k hlasovaniu. Máme prerokované tri body, ktoré by sme mohli, samozrejme, odhlasovať a potom budeme pokračovať ďalej v rozprave. (Prestávka.) (Po prestávke.)
Dvořák, Oskar, poslanec NR SR (2023-12-14):
Ďakujem veľmi pekne všetkým kolegom, ktorí na mňa reagovali. Ja, je mi teda ľúto, že nevidím teda prihláseného pána ministra alebo pána spravodajcu, aby nám teda objasnili tie dôvody, tie pochybnosti, ktoré som aj ja vzniesol, a ono je to, ono je to v niečom aj veľmi dobré, že tu pán minister spravodlivosti teraz sedí. Ja teda od kolegov, ja som nesedel v minulom parlamente, ale od kolegov, ktorí tu sedeli, už sme viackrát v rozprave počuli, že pán Susko bol práve ten človek, ktorý často kritizoval to skrátené legislatívne konanie, tak ja by som možno veľmi rád, naopak, teraz počul obhajobu od neho, prečo v tomto prípade, konkrétne v úrade pri... pri teda zá... so závislovaní Úradu pre dohľad nad zdravotnou starostlivosťou je to skrátené legislatívne konanie podľa neho okej, pretože ja som to veľmi jasne vzniesol, že ja si myslím, že je to opak, že tie hospodárske škody tu naozaj hrozia. Pani predsedníčka to rozprávala aj na tom samotnom výbore a ona aj o tom píše tie správy. Hovorí, že tam zdravotné poisťovne majú takmer 200 mil. nerozdelených ziskov súkromné, a čakajú teda, že čo sa s tým bude, s tým kešom diať. Takže ja si dovolím tvrdiť, že, naopak, sú tam nejaké riziká hospodárskych škôd, a bol by som rád, keby pán Susko k tomu vystúpil, ale ešte radšej by som bol, keby vystúpil k tomu, aby vysvetlil nám alebo objasnil nám tie ústavnoprávne aspekty, ktoré tu pani predsedníčka vzniesla v tom liste nám všetkým. Ona teda veľmi jasne sa odvoláva, ja nie som právnik, ale pán, pán Susko, pán minister spravodlivosti, je ten najpovolanejší, ktorý by nám to tu mohol vysvetliť, preto tu ani nie je, vlastne som rád, že tu nie je ani ministerka zdravotníctva prvýkrát, lebo sa nemusíme baviť možno o tej, o tom vecnom aspekte, ale pán Susko by nám mohol povedať, ako to je s tými vyššími štátnymi funkcionármi verzus normálni štátni funkcionári. Aká je tam závislosť toho očakávania pani predsedníčky do budúcnosti? Nehrozia, páni, nehrozia Slovenskej republike do budúcnosti škody z tohto, čo sa, čo tu vlastne teraz ideme urobiť? Ja by som bol veľmi rád, keby som možno na toto dostal odpovede. Ďakujem. (Potlesk.)
Kubánek, Stanislav, poslanec NR SR (2013-09-11):
Keďže sme neschválili návrh poslanca Abrhana, pán predseda, dajte hlasovať v zmysle vášho rozhodnutia prideliť predložený vládny návrh zákona na prerokovanie: – Ústavnoprávnemu výboru Národnej rady Slovenskej republiky, – Výboru Národnej rady Slovenskej republiky pre financie a rozpočet, – Výboru Národnej rady Slovenskej republiky pre verejnú správu a regionálny rozvoj, – Výboru Národnej rady Slovenskej republiky pre kultúru a médiá a – Výboru Národnej rady Slovenskej republiky pre ľudské práva a národnostné menšiny. O lehote budeme hlasovať osobitne.
Fecko, Martin, poslanec NR SR (2023-03-28):
Ďakujem pekne. Pán predseda, keďže sme odhlasovali body z informácie a hlasovali sme aj o podanom pozmeňujúcom, doplňujúcom návrhu, dajte hlasovať o tom, že prerokovaný návrh zákona prerokujeme v treťom čítaní ihneď.
Nachtmannová, Oľga, poslankyňa NR SR (2013-10-23):
Pán predseda, v rozprave vystúpili dvaja poslanci, ktorí nepodali žiadne návrhy, v spoločnej správe neboli takisto žiadne pozmeňujúce a doplňujúce návrhy a ani v rozprave neboli podané žiadne návrhy, preto sme v treťom čítaní. Prosím, pán predseda, otvorte rozpravu v treťom čítaní.
P. Paška, predseda NR SR: (2010-02-04):
Vyhlasujem rozpravu za skončenú. Pán podpredseda vlády sa nechce vyjadriť. Pán spravodajca, chcete sa vyjadriť? Nech sa páči.
Mizík, Stanislav, poslanec NR SR (2018-05-28):
Ďakujem za slovo. Marian, prebral si všetky aspekty tohto problému. Ja osobne umelé ukončenie tehotenstva volám vražda výškrabom. To dieťa má totižto hlavu, všetky končatiny, bruško, je to človek. Najväčšou tragédiou je to, že proti tomuto návrhu zákona sú práve tí, ako si povedal, ktorí ochraňujú zvieratká, mloky či jašteričky a tiež aj rôzne inakosti, ako sú gejovia, lesby, gender, transgender, mutant, transmutant a iné ďalšie inakosti. Ochraňujú aj islam, ochraňujú islamských obsadzovateľov Európy, ktorí neuznávajú umelé prerušenie tehotenstva a prvého, koho vyničia, keď uplatnia vládu šaríe budú práve exponenti týchto naničhodných mimovládok. Za antiislamský výrok tu v parlamente dostanete pokutu tisíc eur a za vraždu výškrabom nedostane nič, dokonca má svojich obhajcov. Hovoril si o morálnej degradácii. Je to presná definícia. A túto degradáciu prináša liberálna filozofia. Analógia s Rímskou ríšou je úplne trefná. Liberalizmus, morálny chaos a úchylky v Rímskej ríši, keď spolu obcovali chlapi s chlapmi, chlapi so psami, zebrami či rybičkami, dokončili zničením Ríma barbari. Ďakujem za slovo.
M. Číž, podpredseda NR SR: (2007-09-04):
Nech sa páči, pán poslanec, máte slovo.
Bugár, Béla, podpredseda NR SR (2017-03-22):
Ďakujem pekne. Otváram rozpravu a konštatujem, že som dostal písomnú prihlášku od pani poslankyne Zimenovej, ktorej teraz dávam slovo. A potom otvorím, samozrejme, aj možnosť sa prihlásiť ústne do rozpravy.
Figeľ, Ján, podpredseda NR SR (2015-11-12):
Pani poslankyňa,...
P. Hrušovský, predseda NR SR: (2005-05-19):
(Hlasovanie.) 136 prítomných, 70 za návrh, 7 proti, 56 sa zdržalo, 3 nehlasovali. Návrh sme schválili. Prosím ďalší návrh. J. Miklušičák, poslanec: Pán predseda, dajte hlasovať o tom, že Národná rada prideľuje predložený návrh zákona týmto výborom Národnej rady Slovenskej republiky: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárstvo, privatizáciu a podnikanie. Ďalej aby za gestorský výbor určila Ústavnoprávny výbor Národnej rady Slovenskej republiky s tým, že určené výbory vrátane gestorského prerokujú predmetný návrh zákona do 20. júna 2005.
Laššáková, Jana, podpredsedníčka NR SR (2014-10-21):
Vyhlasujem všeobecnú rozpravu za skončenú. Nech sa páči, pani navrhovateľka, stanovisko, až ho máte záujem predložiť. Máte slovo.
Zmajkovičová, Renáta, podpredsedníčka NR SR (2013-06-04):
Pán spravodajca? Nie, prerušujem rokovanie o tomto bode programu. Pristúpime k prvému čítaniu o návrhu poslanca Alojza Hlinu na vydanie zákona, ktorým sa mení zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov. Návrh zákona má tlač 514, návrh na jeho pridelenie na prerokovanie výborom je v rozhodnutí č. 493. Opäť dávam slovo poslancovi Alojzovi Hlinovi, aby návrh zákona uviedol. (Rokovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov , tlač 514.)
Bugár, Béla, podpredseda NR SR (2010-11-30):
Nech sa páči, prezentujme sa a hlasujme. (Hlasovanie.) Prítomných 144, proti 133, zdržalo sa 10, nehlasoval 1. Konštatujem, že bod 17 zo spoločnej správy sme neschválili. Nech sa páči.
V. Novotný, poslanec: (2007-10-23):
A ďalej vás chcem informovať o tom, že gestorský výbor, ktorý bol k príslušnej petícii určený predsedom Národnej rady ako výbor pre zdravotníctvo, neschválil síce správu výborov, ale prijal informáciu, čiže informácia je na svete pod tlačou 457a. Máme ju všetci v laviciach, to znamená, nič nebráni tomu, aby sme postupovali tak, ako to avizoval pán predseda Národnej rady Paška, že ihneď, len čo bude správa, v tomto prípade informácia o prerokovaní petície na svete zaradí tento bod na rokovanie schôdze Národnej rady Slovenskej republiky. Prosím, aby sme dali hlasovať o tom, že zaradíme tento bod na rokovanie ihneď.
Burian, Jozef, poslanec NR SR (2018-10-17):
Ďakujem pekne. Nedá mi to, aj keď nasledovný zákon je náš. V každom prípade by som chcel upozorniť pána predkladateľa tohto návrhu, je to, že neuvedomujeme si jednu závažnú vec. My už tri roky sme dali odvodové prázdniny pre športovcov, predlžujeme to o ďalšie tri roky. To znamená 95 %, možno 98 % týchto športovcov neplatí žiadne odvody. Čiže v priebehu týchto 6 rokov nemá žiadny nárok na dôchodok, nemá žiadny nárok na nemocenskú a tak ďalej, ďalšie konzekvencie, ktoré sú sociálneho charakteru. Ja tým nechcem horekovať o tom, že tým športovcom treba vytvoriť podmienky také, ktoré nie sú adekvátne. Ja len tvrdím jednu vec, ak chce pomôcť a transparentne štát tomuto športu, tak mu treba jasne najprv urobiť poriadok v odmeňovaní tohto športu. Jednoducho neevidencia ľudí na Sociálnej poisťovni, neplatenie odvodov dáva základ na to, že je tu obrovský neporiadok. A ak chceme zaviesť poriadok a prvým predpokladom toho zavedenia poriadku bolo to, že vytvoril štatút profesionálneho zamestnanca. Ak tomu profesionálnemu zamestnancovi dáme inštitút, že bude platiť odvody za seba tak ako každý iný občan Slovenskej republiky. A to, čo má dnes, práve preto krachujúce kluby majú problém na to, aby zaplatili odvody, vytvorme inštitút na to, aby toto mohol nejakým spôsobom zabezpečiť štát, či to bude zamestnanec štátu alebo inou formou. Ja znovu opakujem, pán poslanec, ak platí športovec dnes možno len zdravotnej poisťovni vo výške 20 eur a dnes bude a bude do budúcnosti platiť možno tých viac ako 13 %, je to podstatne viac ako dnes, keď má štát zaplatiť sociálne odvody, ktoré bude čerpať niekedy o 30 rokov, keď ide na dôchodok. Ja si myslím, že stále na tom štát viac zarobí. Už nehovoriac o tom, že už dnes platí dane zo mzdy... (Prerušenie vystúpenia časomerom.)